Stesen LRT Bandar Puteri

Stesen LRT Bandar Puteri ialah stesen LRT di Puchong, Selangor dimana Laluan Sri Petaling berkhidmat di stesen ini. Stesen ini terletak dan dinamakan sempena kawasan perumahan dan perniagaan di Bandar Puteri  di selatan Puchong, Selangor. Stesen ini dibuka pada 31 Mac 2016 sebahagian daripada projek Penyamburan Jajaran LRT yang meluaskan jajaran Laluan Sri Petaling daripada Stesen LRT Sri Petaling ke Stesen LRT Putra Heights melalui stesen ini. Ketika pembukaan, stesen ini merupakan terminus selatan bagi Laluan Sri Petaling.

Ciri-ciri stesen
 Lokasi 
Stesen ini terletak diatas Jalan Puchong–Dengkil di Bandar Puteri, Puchong. Di sebelah timur stesen adalah kawasan perniagaan Bandar Puteri manakala di sebelah barat laut stesen adalah persimpangan Puchong Intan,  Lebuhraya Damansara-Puchong. Juga terletak berhampiran stesen adalah kawasan perumahan dan industri Taman Puchong Intan, pasar basah Puteri Mart dan gereja Katolik Roman Church Of Our Lady Of Guadalupe.

 Susunan stesen 
L2  Platform<span style=color:#> SP Arah Selatan →   menghala ke     <span style=color:#> SP Arah Utara ←   menghala ke  L1Aras legarGAras tanah

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai sebuah platform tengah di atas ruang legar untuk perkhidmatan Laluan Sri Petaling. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat rak basikal yang boleh memuatkan sehingga 20 basikal.

Rujukan

Kategori:Laluan Sri Petaling
Kategori:Stesen RapidKL
Bandar Puteri